Vrou dood en 15 kinders beseer in ongelukArgieffoto ŉ Vrou is dood en 16 mense, waaronder 15 kinders, is Saterdag beseer toe ŉ bakkie op die M13 in Kloof naby Durban gerol het. Chris Botha, woordvoerder vir Netcare911, sê die bakkie het 15 kinders tussen 7 en 16 jaar oud vervoer toe die bestuurder naby die Everton-afrit beheer oor die bakkie verloor het. ŉ Vrou is op die toneel dood en ŉ man wat ernstig beseer is, is per helikopter na die Albert Luthuli-hospitaal geneem. Die kinders is na verskeie hospitale in die gebied geneem.